বার্ণবার সুসমাচার
সাধু বার্ণবা লিখিত সুসমাচার (গ্রিক: Ευαγγέλιο του Βαρνάβα; ইতালীয়: Vangelo di Barnaba; স্পেনীয়: Evangelio de Bernabé) হল একটি পুস্তক যা নাসরতীয় যীশুর জীবনকে চিত্রিত করে। ধারণা করা হয় যে এটি বাইবেলীয় সাধু বার্ণবা কর্তৃক লিখিত, যিনি এই পুস্তক অনুসারে ছিলেন বারোজন প্রেরিতের একজন। এর দুটি পাণ্ডুলিপির অস্তিত্ব সম্পর্কে জানা যায়, উভয়ই ১৬শ বা ১৭শ শতকের। একটি ইতালীয় ভাষায় লিখিত এবং অপরটি স্পেনীয় ভাষায়। স্পেনীয় পাণ্ডুলিপিটি বর্তমানে হারিয়ে গেছে, এটির ১৮শ শতকের পাঠ্য শুধুমাত্র আংশিকভাবে সংরক্ষিত আছে। সাধু বার্ণবা চারটি ধর্মসম্মত সুসমাচারের মতো এটির একই দৈর্ঘ্য রেখেছেন। এটিতে উল্লেখিত অনেক ঘটনা ধর্মসম্মত সুসমাচারসমূহে খুঁজে পাওয়া যায়। কিছু গুরুত্বপূর্ণ ক্ষেত্রে এটি খ্রিস্টীয় উৎসের ইসলামি ব্যাখ্যার সাথে সাদৃশ্যপূর্ণ এবং খ্রিস্টানদের নূতন নিয়মের শিক্ষাগুলির বিপরীত। কিছু শিক্ষাবিদ পরামর্শ দেন যে, এটি পূর্বাবস্থায় অবশিষ্ট থাকতে পারে অথবা এটি অপ্রামাণিক কাজ হতে পারে (সম্ভবত গ্নোসটিক, এবাইওনিট বা ডায়াটিসারোনিক অথবা ইসলামি মতবাদের সাথে সমন্বয়ের জন্য এটি সম্পাদনা করা হয়েছে। কিছু মুসলিম এটিকে প্রেরিতদের লেখা মূল জীবন্ত সংস্করণ হিসাবে বিবেচনা করে। এছাড়াও কিছু ইসলামি সংগঠন ইসলামের দৃষ্টিভঙ্গিতে যীশুর উদ্ধৃতি সমর্থন করে।